Львовское № 1

Львовское № 1 () — Дагъустан Республикадин Бабаюрт районда авай хуьр. «Львовское № 1» хуьруьнсоветдик акатзава.

География
Хуьр Бабаюрт райондин кьибле пата, райондин юкь тир Бабаюрт хуьрелай 38 км яргъал ала.

Тарих
Хуьруьн бине, Таврия губерниядай иниз куьч хьанвай немецри 1900 йисуз Вандерлоо № 1 колония хьиз кутунай. Куьч хьана атай немецри ина авай Львовар стхайривай 1920 десятин майдандин чилер къачунай. Колония зарб камаралди вилик физвай ва чӀехи жезвай, 1918 йисуз ана 120 кас эгьлияр гьисабдиз къачунай. 1907 йисуз колонияда мектеб эцигнай. 1919 йисуз чеченри Хасавюрт округдиз тарашдай вигьинар авурдалай кьулухъ, немецри чпин колония туна хъфенай. 1921 йисуз абур элкъвена хтанай. 1924 йисуз колониядиз, Сулак вацӀун ци акьалтӀунрикай азабар чӀугвазвай къуншидал алай къумукь хуьр тир Казиюрт хуьруьн эгьлияр куьч хьанвай. А чӀвуз колониядин агьалийрин кьадар 256 касадал кьван агакьнай, абурукай 170 кас немецар тир. Гуьгъуьнлай, ина Эрнст Тельманан тӀварунихъ галай колхоз арадал гъанвай.

ГКО-дин «Дагъустандин ва Чечнядинни-Ингуш АССР-ра авай немецар куьчарун» № 827 чинебан къарардалди, 1941 йисан 22 октябрьда Дагъустанда авай вири немецар, абурук и Вандерлоо колониядин немец эгьлиярни кваз, акъудна Сибирдиз ва Къазахстандиз дугурнай. Ахпа, 1943 йисуз иниз Казиюрт хуьруьн вири эгьлияр куьчарна ацукьарнай ва адаз цӀийи Львовское № 1 тӀвар эцигнай. Реабилитацииядилай кьулухъ 50 кьван немец хзанар элкъвена хуьруьз хтанай. Абур вахтуналди яз кьумукърин кӀвалера амукьзавай, амма республикадин регьбервили чпиз са куьмекни тагузвайди акурла абур Кеферпатан Осетиядиз куьч хьанай.

Агьалияр
Йисариз килигна Львовское № 1 хуьруьн агьалийрин дегиш хьунин динамика:

Йис1926200220102015style="background: bgcolor="#CBD5C4"|Агьалияр''' 256 1 181Данные Всероссийской переписи населения 2002 года: таблица № 02c. Численность населения и преобладающая национальность по каждому сельскому населенному пункту. 1 262Численность населения Российской Федерации по муниципальным образованиям. Таблица 35. Оценка численности постоянного населения на 1 января 2012 года.  1 370Оценка численности постоянного населения Республики Дагестан на 1 января 2015 года 

2015 йисан агьалияр сиягьдиз къачунин малуматрив кьурвал хуьре 1 370 касди уьмуьр ийизвай. Агьалидин саки вири къумукьар, суни - мусурманар я. 

1926 йисан малуматриз килигна, хуьруьн 256 кас агьалидикай 66 % - немецар, 29 % - къумукьар тир. Немецрин эхиримжи хзан инлай 1988 йисуз куьч хьана хъфенай.

Экономика
Хуьре Фридрих Энгельсан тӀварунихъ галай дуьгуь гьасилзавай чӀехи хуьруьн майишат ава.

 Баянар 

 ЭлячӀунар 
 Немцы, которых мы потеряли
 Немцы, которые с нами…
 Немецкие колонии в Дагестане
 Незавидная судьба села Кази-юрт

Категория:Къумукьрин хуьрер
Категория:Бабаюрт райондин хуьрер
Категория:Дагъустанда немецрин колонияяр